Скразной тэмай прэс-тура была вада. У пушчы даведаліся, што тут яе мала. Каля вёскі Белы Лясок нам паказалі велізарнае паглыбленне ў зямлі. Новая аб’язная шаша некалькі кіламетраў сцелецца роўнаю дугою, перш чым прывесці да другога канца гіганцкай чашы, каля вёскі Роўбіцк. Так далёка наш аўтобус не ездзіў – адразу з горкі на краі паглыблення звярнуў налева і па дамбе павёз да сцяны бярэзніка ў двух кіламетрах. Прагал клінам уразаўся ў яго. Аказалася: мы едзем па асушаным балоце Дзікі Нікар, якое цяпер… паўторна забалочваюць. Прычына: парушаны водны баланс адмоўна ўплывае на запаведны лес.